Kennedy Agyapong

**Kennedy Agyapong** nyɛla Ghana siyaayasa nira ni daabia ŋun nyɛ jintɔra zaŋti Assin Central piibupiibu yaɣili nti New Patriotic Party. O daa tuuli bɛni pii so jintɔra yuuni 2000 piibupiibu saha n-ti Assin North. Ka o daa lahi di kuɣu maa yuuni 2004 mini yuuni 2008 tiŋgbani zuɣulana mini jintɔraba piibupiibu saha. 

Yuuni 2012 ka o daa lahi di Assin Central din nyɛ piibupiibu yaɣa palli la, ka bɛ daa lahi pii o yuuni 2016. O daa lahi di nasara yuuni 2020 piibupiibu, saha ŋɔ o nyɛla Daambilo nti jinaduu Defense mini Interior Commitii.

## O piligu biɛhigu mini Shikuru chandi
Ohene Agyapong nyɛla bɛ ni dɔɣi so silimin goli June biɛɣu pia ni ayobu dali,yuuni 1960 ka o yina tiŋ din yuli boon Assin Dompim  ka be Central Region yaɣali,  Ghana. O chaŋla o sɛkɛndiri shikuru la shikuru yuli booni Adisadel College din n be Central Region yaɣali. Kennedy Agyapong daa deei la o shɛhirili gbaŋ din nya GCE A Level ka yi shikuru din nya Fordham University, New York, USA. O nyɛla bukpara ni daa bia, kpɛm zaŋ n-ti Assin Farms, Supercare Group of Companies ni Hollywood Shopping Centre. O  nyɛla ŋun n niŋ amiliya ka dɔɣi bihi pishi ni ayi.
 
## Siyaasa tali
Kennedy Agyapong nyɛla ŋun na pahi siyaasa niriba shɛba ban na ʒin lu piibu piibu ni. O ni daa wuhi hankali parigi shɛli yuuni 2016 piibu piibu ni daa ti Nana Addo Dankwah Akufo-Addo nasara. O lahi tooi mali kpaŋmaŋa zaŋ nchaŋ wabigu (NPP) jintɔri briba dibu polo kamani K.T Hammond mini ban pahi. Kennedy Agyapong n-nyɛ chaamani zaŋ n-ti jina duu yɛltɔɣa komitii, tiŋgbani zuɣulana Nana Akufo-Addo gɔmnanti ŋɔ ni. Agyapong daa pɔ pɔri ni o ni ku o maŋa di yi niŋ ka Akufo-Addo gɔmnanti bɛ kpari tiŋgbani zuɣulana kuro John Mahama tizo, Ibrahim Mahama o korinfohili zuɣu, Agyapong ni daa mali dihitabili ni di kpɛhi Ghana ariʒichi yɔɣu. Shɛhirili shɛli o ni daa ti daa nyɛla, Ibrahim Mahama ni daa zaɣasim farigu yobu ka di gari yuuni saha shɛli o biɛli John Dramani Mahama ni daa Ghana tiŋgbani zuɣulana. Agyapong ni daa kpuɣili n pa o maŋa zuɣu ni o ni cha ka lahabali sabiriba zaɣasim labina lala yɛltɔɣali ŋɔ ni daa chɛ ka Ibrahim Mahama daa saɣati ni o ni yo lala farigu maa. Kennedy Agyapong niŋsim ŋɔ daa chɛ ka o nya nupuɣurigu kpɛbu pam Ghana salo sani.

Agyapong ni daa soɣi fimdi piibiu piibu fukumsi kpɛma Charlotte Osei nyinyari, ka ni nyala ni bihi piriba ŋɔ zaŋla o maŋa n bo o zaaaheei maa (Electoral Commissioner) daa chɛ ka Agyapong nya fɛibu asanzali pam sani ka maa tiŋ Naa-nima, salo ban sabiri daadam yiko zuɣu n ti pahi jina duu jintɔriba. Yuuni 2018, di naa niŋ ka bɛ gbaai Ghana Football Association zuɣulana Kwasi Nyantakyi, o daa yɛliya ni di simsi ka bɛ bo soli ka ŋun nya lahabali vihira zaŋ jɛndi gu biɛri  dibu Anas Aremeyaw Anas chɛ lala tuma pɔi ka o ti bori ni o niŋ bihigu ni shɛba ka bɛ be bɛ gomni.

O daa ku nyɛla ŋun kpɛhiri Anas dabiɛm ka di zuɣu daa chɛ tiŋduya Komitii din nya Protect Journalist mini Reporters Without Borders daa galim ka fɛi o niŋsim maa. O daa zami ni Anas ni doli so shɛli niŋdi vihigu maa bi chaŋ o ni daa ʒini Adom FM silimin goli June 4, 2018, o daa boli Anas la yuli kura, ni ka simsi ni bɛ yilo miya. O daa lahi puhi tibidarigubu n bahi ka yɛra “o yi kana kpɛ yin bu mi o, shɛlikam din niŋ, ni yo" Anas lahibali sabiri kpɛi, Ahmed Hussein-Suale zuɣu ka bɛ daa ti bahi ku Ahmed Hussein-Suale.

Silimin goli July 2018, bɛ daa di o salya jina duu domi o ni daa birigi zaligu zuɣu.

Ŋuni n-nya Ghana bilichina tuuli ŋun da loori din yuli booni Rolls-Royce, ka dihitabili lahi bɛini ni o mali o dahalali alapɛli, ka di daa yiɣisi yɛltɔɣa kulima hali ka Customs Excise and Preventive Service ti niŋ vihigu zaŋ jɛndi o buni.

### Commitii
O nyɛla chaamani zaŋ n-ti Defense and Interior Komitii; ka lahi nya ŋun be Judiciary Komitii mini Special Budget Komitii.

## Tiŋgbani zuɣulan'tali korisi niŋbu
Anashaara goli May 2022, Kennedy Ohene Agyapong daa moli o korisi zaŋ chaŋ New Patriotic Party (NPP) toondaatali gɔmnanti zani n-ti. O daa kuli zami ni o ni kuli kpuɣi niya shɛli maani ka o kuli be. Ŋun nyɛ jintɔra n zaŋ n-ti Assin Central, daa yihi o niya polo ni, ni o ni yina n-ti kpaɣiri m-bɔ NPP tiŋgbani zuɣulan'tali "primaries" n guhiri yuuni 2024 Ghana piibu piibu. Lahabali din daa yina classfmonline.com ni wuhi shɛm, Kennedy Agyapong daa di la lala alizama ŋɔ o telivisa netiweeki zuɣu Antani dali, Anashaara goli May 16, 2022.

O daa yɛliya no o yi di paati maa "primaries" mini Ghana zaa piibu piibu, O nyɛla ŋun yɛn zaŋ o tuuli biɛɣ'kɔbigu gɔmnanti tali n taɣi Ghana nima tɛha. Yuuni 2023, paati din  yuli booni New Patriotic party sokam ni mi shɛli NPP la daa nyɛla ban daa yina n-ti niŋ bɛ primaries piibupiibu. Hon. Kennedy Agypong daa ŋun n be ninvuɣu sheba ban daa yina n-ti kpaɣiri bori nam ŋɔ. O mini ninvuɣu sheba ban daa zani n bori li maa n daa nyɛ Dr. Afriyie Akoto, Hon. Addea Nimo n-ti pahi tingban zuɣulana paa yuli booni Dr. Mahamadu.

### N nyɛla PHD
O kpaŋsi "PHD" tabisɔŋ, o ni kahigi shɛli ka di nyɛ nuuni tuunbaŋsim n gari karimpiɛligu. O tɔ n-neeli ni PHD zanimi n-ti tiŋgbani yuli, yɛlimaŋli, ni bɛrisuŋ. O dihimi n tabili sochibisi ŋɔ, di yi saɣi n-ti, di nyɛla din yɛn ʒi taɣiri suŋ na Ghana o tuuli biɛg'kɔbigu gɔmnanti tali ni. O nyɛla ŋun yɛn zaŋ lala bɛhisuŋ ŋɔ n niŋ niriba ni ka bɛ tum viɛnyɛla n-ti tiŋgbani maa.

### My Focus is on Tourism
O kahigi Ghana taarihi kastili nima ninliha yulibu sheei, di bahi bahindi din tabili daba daabiligu mini shɛba sulinsi ni bɛnibu . Ka boli Baabuli din be Elmina Castle yuli mini din pahi nyɛ ninliha dini, o mali la niya no o che ka lala binyɛra ŋɔ ʒiri liɣiri n kpɛri Ghana.

### Tuma kpuɣibu
O ni di alizama n jɛndi tuma kalinsi,di mini Ghana kuli mali aʒia nima maa zaa yoli, Kennedy Agyapong, ŋun nyɛ siyaasa nira mini daabia, o nyɛla ŋun kuɣi niriba tuma ni n gari ninvuɣi tuhi pisopɔin dunia nyaaŋa zuɣu zaa. O mali dihitabili ni o yi niŋ tiŋgbani zuɣulana, o nyɛla ŋun yɛn bɔ maligu n-ti tuma kalinsi ŋɔ.
## Maŋmaŋa biɛhigu
O nyɛla dolo dolo nira ka mali paɣa ni bihi pishi ni ayi.

## Lihimi mpahi

* Who Watches the Watchman exposé
* Number 12 exposé
* Net2TVGh

## Kundivihira